Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 817

f) Az Európai Közösségek és Üzbegisztán kijelenti, hogy a nukleáris anyagok közöttük folyó kereskedelmére nézve kizárólagosan az Európai Atomenergia Közösség és Üzbegisztán között megkötendő különleges megállapodás rendelkezései az irányadóak. E különleges megállapodás hatálybalépéséig a Brüszszelben, 1989. december 18-án az Európai Gazdasági Közösség, az Európai Atomenergia Közösség és a Szovjet Szocialista Köztársaságok Szövetsége által aláírt Kereskedelmi, valamint Gazdasági és Kereskedelmi Együttműködési Megállapodás rendelkezései alkalmazandók kizárólagosan továbbra is a nukleáris anyagok köztük folyó kereskedelmére nézve. Az Energiahatékonyságról és a kapcsolódó környezeti vonatkozásokról szóló Energia Charta Jegyzőkönyv VII. Az Európai Energia Charta Konferencia elfogadta az Energiahatékonyságról és a kapcsolódó környezeti vonatkozásokról szóló Energia Charta Jegyzőkönyvet, amelyet a 3. Melléklet tartalmaz. Az Európai Energia Charta VIII. Az ideiglenes Charta Konferencia és az Egyezményben előírt Charta Konferencia hatáskörébe tartozik ettől az időponttól kezdve, hogy döntéseket hozzon a Hágai Értekezletnek az Európai Energia Chartáról szóló Záródokumentuma és az ennek alapján elfogadott Európai Energia Charta aláírására irányuló kérések tekintetében. 1999/27. szám Dokumentáció IX. Az Európai Energia Charta Konferencia tárgyalási jegyzőkönyvei a Titkárságon kerülnek elhelyezésre. Készült Lisszabonban, az ezerkilencszázkilencvennegyedik év december havának tizenhetedik napján. * AZ ENERGIA CHARTA EGYEZMÉNY Preambulum A jelen Egyezmény Szerződő Felei, figyelembe véve az Új Európáról szóló, 1990. november 21-én aláírt Párizsi Chartát, figyelembe véve az Európai Energia Chartáról rendezett Hágai Konferencia 1991. december 17-én, Hágában aláírt Záróokmányában elfogadott Európai Energia Chartát, emlékeztetve arra, hogy a Hágai Konferencia Záróokmányának minden aláírója kötelezettséget vállalt az Európai Energia Charta céljainak és elveinek érvényesítésére, valamint arra, hogy a lehető legrövidebb időn belül az Energia Charta Egyezményre és Jegyzőkönyvekre vonatkozó jóhiszemű tárgyalásokkal megvalósítják és szélesítik együttműködésüket; és kifejezve azon törekvésüket, hogy biztos és kötelező nemzetközi jogi alapokra helyezzék a Chartában rögzített kötelezettségeket, tekintettel arra, hogy Szerződő Felek meg akarják teremteni az Európai Energia Chartában kinyilvánított elvek megvalósításának szerkezeti kereteit, azon törekvéstől vezérelve, hogy megvalósítsák az Európai Energia Charta kezdeményezéséhez vezető alapkoncepciót, vagyis azt, hogy az energetikai befektetések és az energiakereskedelem liberalizálására irányuló intézkedésekkel elősegítsék a gazdasági növekedést, megerősítve, hogy a Szerződő Felek kiemelt jelentőséget tulajdonítanak a teljes nemzeti elbánás és a legnagyobb kedvezmény elve hatásos érvényesítésének, és ezeket az elveket alkalmazni kívánják a kiegészítő egyezmény alapján létesített beruházásoknál, figyelembe véve a nemzetközi kereskedelem fokozatos liberalizációjának célját és a diszkriminációmentes nemzetközi kereskedelem elvét az Általános Vám- és Kereskedelmi Egyezmény és Csatolt Okmányok, valamint a jelen Egyezmény rendelkezései alapján, azon eltökélt szándéktól vezérelve, miszerint fokozatosan felszámolják az energetikai anyagok és termékek, valamint a kapcsolódó berendezések, technológiák és szolgáltatások kereskedelmének műszaki, hatósági és egyéb akadályait, tekintettel arra, hogy amíg azok a Szerződő Felek, amelyek jelenleg nem tagjai a GATT-nak, csatlakoznak az Egyezményhez, szükség van olyan átmeneti megoldásokra, amelyek segítik ezeket a Szerződő Feleket és nem hátráltatják tagságuk előkészítését, tekintettel az olyan Szerződő Felek jogaira és kötelességeire, amelyek szintén tagjai az Általános Vám- és Kereskedelmi Egyezménynek és a Csatolt Okmányoknak, figyelembe véve a fúziókra, monopóliumokra, versenyellenes módszerekre és a gazdasági erőfölénnyel való visszaélésre vonatkozó versenyszabályokat, figyelembe véve a szerződést a Nukleáris Fegyverek Elterjedésének Megakadályozásáról Szóló Egyezményre, és a Nukleáris Eszközök Szállítóira Vonatkozó Irányelveket és a nukleáris fegyverek terjesztésének és kereskedelmének korlátozására vonatkozó egyéb nemzetközi kötelezettségeket és megállapodásokat, felismerve az energia lehető leghatékonyabb kitermelésének, előállításának, átalakításának, tárolásának, szállításának, elosztásának és felhasználásának szükségességét, emlékeztetve az Egyesült Nemzetek Éghajlatváltozási Keretegyezményére, a Nagy Távolságra Jutó, Országhatárokon Átterjedő Légszennyezésről Szóló Konvencióra és más, energiával kapcsolatos nemzetközi környezetvédelmi egyezményekre, valamint felismerve a környezet védelmét szolgáló intézkedések, többek között bizonyos energiatermelő kapacitások leállításával és a hulladék anyagok kezelésével kapcsolatos intézkedések egyre sürgetőbb voltát, és emlékeztetve a nemzetközileg egyeztetett célkitűzésekre és ezek megvalósítási kritériumaira, az alábbiakban állapodnak meg: I. Rész MEGHATÁROZÁSOK ÉS CÉL

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes